Mokslo ir studijų institucijoms 2023-09-13 Nr. A2-111

**DĖL PARAIŠKŲ SOCIALINĖMS STIPENDIJOMS 2023 M. RUDENS SEMESTRĄ PILDYMO**

 Vadovaudamasis Socialinių stipendijų skyrimo ir administravimo tvarkos aprašo, patvirtinto Lietuvos Respublikos Vyriausybės 2017 m. kovo 1 d. nutarimu Nr. 149  „Dėl Lietuvos Respublikos mokslo ir studijų įstatymo įgyvendinimo“ (toliau – Aprašas),  12.1.2 papunkčiu, Valstybinis studijų fondas (toliau – Fondas) kasmet priima paraiškas socialinėms stipendijoms rudens semestrą (įskaitant žiemos atostogų laikotarpį) gauti.

Studentai, norėdami gauti socialinę stipendiją 2023 m. rudens semestrą, **nuo 2023 m. rugsėjo 15 d. iki spalio 15 d. (įskaitytinai)** turi per Fondo interneto tinklalapį [http://vsf.lrv.lt/lt/] prisijungti prie Stipendijų ir finansinės paramos studentams informacinės sistemos (toliau – IS ,,PARAMA“) ir elektroniniu būdu užpildyti nustatytos formos prašymą (*Socialinė stipendija SS 2023 m. rudens semestras*). Tik šiuo būdu užpildęs prašymą studentas gali pretenduoti į socialinę stipendiją. Primename, kad socialinė stipendija studentams yra skiriama vienam studijų semestrui ir mokama kiekvieną mėnesį iki to semestro pabaigos, įskaitant to semestro sesiją ir atostogų laikotarpį, bet ne ilgiau kaip iki studijų pabaigos.

 Informuojame, kad mokslo ir studijų institucijos studentų studijų duomenis patikslinti, papildyti ir patvirtinti per informacinę sistemą galės 2023 m. spalio 16-18 dienomis. Todėl prašytume užtikrinti duomenų tvirtinimą sistemoje nurodytu terminu. Jeigu tuo metu atostogaus šiuo metu paskirtas atsakingas asmuo (atsakingi asmenys), prašytume pateikti kitų atsakingų asmenų duomenis, jiems bus sukurti nauji prisijungimo duomenys ir tokie asmenys galės pildyti bei tvirtinti sistemoje studentų studijų duomenis socialinei stipendijai gauti.

 Prašome Jūsų informaciją apie socialinių stipendijų prašymų pildymo pradžią ir pabaigą paskelbti savo institucijoje.

Valstybinio studijų fondo direktorius Ernestas Jasaitis

Jurgita Medaišienė, tel. 85 2647153, el. paštas jurgita.medaisiene@vsf.lt